Gamal Abdel Nasser Hussein (15 Januarie 1918 – 28 September 1970) was van 1956 tot sy dood die tweede president van Egipte. Hy het (saam met Egipte se die eerste president, Mohammed Naguib) die Egiptiese Revolusie van 1952 gelei. Dié rewolusie het die monargie van Egipte en Soedan omvergewerp en 'n nuwe era van verandering in Egipte ingelei. Dit het Egipte 'n meer sosialistiese en moderne land gemaak. Na die rewolusie het Egipte pan-Arabiese nasionalisme deur sy beleid bevorder, insluitende 'n unie met Sirië, wat nie lank gehou het nie.
Nasser in 1968
2de President van Egipte
23 Junie 1956 – 28 September 1970
Eerste minister van Egipte
19 Junie 1967 – 28 September 1970
25 Februarie 1954 – 8 Maart 1954
Adjunk-eerste minister van Egipte
8 Maart 1954 – 18 April 1954
18 Junie 1953 – 25 Februarie 1954
Voorsitter van die Rewolusionêre Bevelsraad
14 November 1954 – 23 Junie 1956
2de Sekretaris-generaal van die Beweging van Onverbonde Lande
Voorsitter van die Organisasie vir Afrika-eenheid
17 Julie 1964 – 21 Oktober 1965
15 Januarie 1918
28 September 1970 (op 52)
Kaïro, Verenigde Arabiese Republiek
Arabiese Sosialistiese Unie
Hoda, Mona, Khalid, Abdel Hamid, Abdel Hakim
Arabies-Israeliese Oorlog van 1948
Nasser word as een van die belangrikste politieke figure in die moderne Arabiese geskiedenis en politiek beskou. Onder sy leierskap het Egipte die Suezkanaal en verskeie ander industrieë genasionaliseer, en 'n belangrike rol gespeel om imperialisme in die Arabiese wêreld en in Afrika stop te sit. Hy het ook 'n belangrike rol in die stigting van die Beweging van Onverbonde Lande gespeel. Sy pan-Arabiese nasionalisme, wat dikwels "Nasserisme" genoem is, was in die 1950's en 1960's in die Arabiese wêreld gewild gewees. Die Israeliese oorwinning oor die Arabiese weermagte in die Sesdaagse Oorlog het sy beeld beskadig, desnieteenstaande het baie Arabiere hom steeds as 'n simbool van Arabiese waardigheid en vryheid beskou.
Wikimedia Commons het meer media in die kategorie Gamal Abdel Nasser.
Ontsluit van "https://af.wikipedia.org/w/index.php?title=Gamal_Abdel_Nasser&oldid=2091002"
Last edited on 18 Desember 2019, at 10:45
Die bladsy is laas op 18 Desember 2019 om 10:45 bygewerk.